Handbært fé frá rekstri 2002 nam 6.432 milljónum króna samanborið við 5.542 milljónir króna á árinu 2001 . Handbært fé frá rekstri eykst þannig verulega , annað árið í röð , en það hefur verið nokkuð stöðugt um árabil þrátt fyrir sveiflur í rekstrarafkomu . Ársreikningur Landsvirkjunar er gerður eftir sömu reikningsskilaaðferðum og undanfarin ár . Helstu stærðir ársreiknings eru ( í milljónum króna ) : Rekstrarkostnaður : Rekstrar - og viðhaldskostnaður Hreinn fjármagnskostnaður Hagnaður ( tap ) Eigið fé Handbært fé frá rekstri Meginástæða batnandi afkomu fyrirtækisins er fyrst og fremst lækkun fjármagnskostnaðar vegna gengisþróunar á árinu , en mestur hluti skulda fyrirtækisins er í erlendum gjaldmiðlum . Rekstrartekjur hækkuðu samtals um 568 milljónir króna eða 4,4% . Tekjur af sölu til almenningsrafveitna hækkuðu um 3,5% en tekjur af sölu til stóriðju hækkuðu um 5,4% . Á sama tíma hækkaði rekstrar - og viðhaldskostnaður um 141 milljónir króna , eða 3,3% . Lækkun afskrifta stafar að mestu af endurmati eigna , en reiknaður verðstuðull Landsvirkjunar var neikvæður um 7,72% á árinu 2002 , sem skýrir einnig lækkun heildareigna . Reiknaðir raunvextir langtímaskulda voru neikvæðir um 2,0% á árinu , samanborið við 6,3% raunvexti á árinu 2001 . Með virkri áhættustýringu tókst á árinu 2002 að tryggja áætlaðar tekjur af raforkusölu til stóriðju , þrátt fyrir lækkandi álverð og lækkandi gengi bandaríkjadollars . Fyrirsjáanlegt er að áhættustýring muni gegn mikilvægu hlutverki í rekstri Landsvirkjunar í framtíðinni . Helstu nýframkvæmdir á árinu tengdust Vatnsfellsvirkjun og undirbúningi Kárahnjúkavirkjunar , en auk þess var m.a. áfram unnið við stækkun Kröflustöðvar , Búrfellsstöðvar og endurnýjun Sogsstöðva , auk undirbúnings og rannsókna við aðrar fyrirhugaðar virkjanir . Í árslok námu heildareignir fyrirtækisins 121,2 milljörðum króna og var eiginfjárhlutfall 33% . Ársreikningur Landsvirkjunar verður lagður fyrir ársfund fyrirtækisins 4. apríl nk .